CELEX: 31988R3974
Language: ro
Date: 1988-12-20 00:00:00
Title: Regulamentul (CEE) nr. 3974/88 al Comisiei din 20 decembrie 1988 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               90
            
         31988R3974
   
               L 351/21
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3974/88 AL COMISIEI
   
   din 20 decembrie 1988
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3174/88 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesară stabilirea unor dispoziții privind clasificarea mărfurilor incluse în anexa la prezentul regulament;
   întrucât Regulamentul (CEE) nr. 2658/87 a stabilit regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care o include pe aceasta parțial sau, eventual, îi adaugă subdiviziuni și care se stabilește prin reglementări comunitare specifice, în vederea aplicării de măsuri tarifare sau de altă natură în cadrul schimburilor de mărfuri;
   întrucât, pentru aplicarea regulilor generale menționate, mărfurile descrise în coloana 1 din tabelul inclus în anexa la prezentul regulament trebuie clasificate la codurile NC corespunzătoare, indicate în coloana 2, în conformitate cu explicațiile incluse în coloana 3;
   întrucât Comitetul pentru Nomenclatură nu a emis nici un aviz în termenul acordat de către președintele său,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului inclus în anexă trebuie să fie clasificate în Nomenclatura Combinată la codurile NC corespunzătoare, indicate în coloana 2 din tabelul menționat.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 1988.
      
         
            Pentru Comisie
         
         
            COCKFIELD
         
         
            Vicepreședinte
         
      
   
   
      (1)  JO L 256, 7.9.1987, p. 1.
   
      (2)  JO L 298, 31.10.1988, p. 1.
   ANEXĂ
   
               Descrierea mărfii
            
            
               Clasificare Cod NC
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Zeolit artificial de tip „y”, prezentat sub formă de pelete, cu un conținut de sodiu exprimat în oxid de sodiu care nu depășește 11 % din greutate. Acest produs este utilizat în fabricarea de catalizatori.
                        
                     
            
               3823 90 20
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textul de la codurile 3823, 3823 90 și 3823 90 20.
            
         
               Acest produs trebuie considerat un schimbător de ioni (A se vedea, de asemenea, notele explicative din Nomenclatura Combinată, cod 3823 90 20).
            
         
               
                           2.
                        
                        
                           Amestec de sare de potasiu din acid clavulanic (DCI) (50 % din greutate) și de celuloză microcristalină, destinat încorporării în medicamente pe bază de antibiotice.
                        
                     
            
               3823 90 91
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textele de la codurile 3823, 3823 90 și 3823 90 91.
            
         
               Produsul nu intră sub incidența dispozițiilor cuprinse în nota 1 litera (f) din capitolul 29. Este vorba despre un preparat intermediar care nu posedă caracteristicile de medicament din capitolul 30.
            
         
               Acesta intră în sfera de aplicare a părții a doua din textul de la codul 3823.
            
         
               
                           3.
                        
                        
                           Policarbonat de tetrabrom (bifenol A) cu o greutate moleculară medie de 3 000.
                        
                     
            
               3907 40 00
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, în nota 3 litera (c) din capitolul 39, precum și cu textul de la codurile 3907 și 3907 40 00.